Amai Kamarudin

Kehidupan awal

Beliau dibesarkan di Cheras, Kuala Lumpur dan anak ketiga daripada empat orang adik beradik. Setelah tamat pengajian SPM di SMK Dusun Nanding, Amai menyertai PLKN selama 3 bulan di Setiu, Terengganu. Setelah itu Amai Kamarudin bekerja kilang aksesori kereta di waktu pagi dan mencari duit tambahan dengan bekerja sambilan di Jusco sebagai pemotong ikan di sebelah malam. Walaupun Amai memang berimpian untuk menjadi artis sejak kecil tetapi peluangnya hanya tiba pada tahun 2008 setelah mengikuti rakannya yang mengajak beliau untuk menemaninya di set pengambaran. 
Pada 7 Julai 2018, Amai mendirikan rumahtangga dengan pelakon baru Elanie Aidid dan selepas berkahwin mereka membuka syarikat perusahaan baju kemeja batik, baju kebaya batik, baju dress batik dengan jenama "Udara Batik" dan percetakan baju t silkscreen "Udara Clothing" yang direka oleh Amai Kamarudin sendiri. Amai aktif menyertai booth-booth usahawan di Malaysia bagi mempromosikan baju batik seperti yang terbaru di Maeps Serdang pada Mei 2019.  
Amai juga memiliki syarikat penerbitan iaitu Millionaire Films Production (MFP) yang sedang membuat pra produksi filem seram bertajuk "Amukan Kuntilanak" yang telah dilancarkan teaser pada 24 Julai 2019 di Ruang, Shah Alam dan dijangka menjalani pengambaran pada hujung 2019.   
Idola yang diminati dan menjadi inspirasi Amai adalah pelakon P. Ramlee, Salleh Kamil , Luke Evans dan Johnny Depp serta berhasrat untuk menembusi pasaran Hollywood pada satu hari nanti.

Kerjaya

Telefilem yang menampakkan bakat Amai adalah tele bertajuk "Murabi" yang diarahkan oleh Fauziah Ahmad Daud pada tahun 2008 dengan memegang watak Tajul. Setelah itu beliau memberikan sepenuh perhatian dan berlakon sepenuh masa semenjak tahun 2008 dengan pelbagai drama seperti "Akademi Polis", "Hero Bomba", "Bukan Kerana Aku Tak Cinta", "Suamiku Paling Sweet", "Isteri Untuk Diiktiraf", "Raya Semanis Madu", dan banyak lagi. 
Daripada tahun 2008 sehingga kini, Amai Kamarudin mula dikenali atas keberkesanan wataknya sebagai antagonis dalam filem, drama, dan iklan di Malaysia seperti filem "Volkswagen Kuning", dan paling menyerlah dalam filem "Temuan Takdir" sebagai Omar sehingga dicalonkan dalam Top 6 Antagonist, "Los Angeles Film Festival 2016" bertanding dengan pelakon-pelakon Hollywood.
Sehingga tahun 2019 lebih dari 100 iklan komersial telah dilakonkan oleh Amai Kamarudin dan antara yang paling diingati adalah iklan Wonda Coffee, Maggi Letup dan V Asia Collagen. Terbaru di tahun 2019, Amai berlakon dalam iklan Peace Collection, Shieldtox dan Mudah.my.
Selain daripada berlakon, Amai juga dikenali atas penglibatannya dalam bidang keusahawanan, aktiviti kebajikan dan aktiviti permotoran. Sejak Disember 2018, Amai Kamarudin dilantik menjadi Ikon Spark Malaysian Club, kelab permotoran yang diasaskan oleh pelakon dan pengarah Zulhuzaimy dan aktif dalam aktiviti sosial dan kebajikan.
Amai Kamarudin juga aktif dengan Persatuan Seniman dan melibatkan diri dalam aktiviti yang dianjurkan persatuan tersebut seperti aktiviti "Jom Cuci Masjid", "Fun Run With Seniman" dan banyak lagi. 
Selain itu Amai Kamarudin menyertai persatuan usahawan untuk selebriti dan artis iaitu GTAS yang diasaskan oleh pelakon Anne Abdullah. Amai aktif menyertai booth-booth jualan yang ditawarkan GTAS untuk artis dan selebriti seperti Karnival Merdeka di Puncak Alam. 
Pada tahun 2019 sehingga tahun 2020 ada beberapa filem Amai yang sudah dan akan ditayangkan seperti filem "Polis Evo 2", filem "Tiada Tajuk", filem "Hero", filem "Tantiana", filem "Mawas", filem "Showtime 1958", filem "Amukan Kuntilanak" dan banyak lagi.
Pada 1 Ogos 2019, Amai menjalani pengambaran   dalam filem maritim "Coast Guard" terbitan Arie Zahari Production sebagai watak antagonis "Tamaz" di Langkawi.  
Sepanjang bulan September 2019, Amai Kamarudin memegang watak sebagai Zamarul dalam drama Viu bertajuk "Black".  
Pada masa sama, Amai menjalani iklan promosi untuk Anugerah Skrin 2019 (ASK2019).  
Pada 3 Oktober 2019, filem "Hero Bomba : Jangan Bikin Panas" terbitan NStar Production yang turut melibatkan Amai Kamarudin telah mula ditayangkan di pawagam seluruh Malaysia.  
Terkini, pada 10 Oktober 2019, Amai memulakan pengambaran sebagai pelakon undangan dalam drama kepolisan Gerak Khas 2019 terbitan Skop Productions dalam episod bertajuk "Sally", memegang watak antagonis Remy dan bergandingan bersama isterinya Elanie Aidid.   
Amai juga sibuk mempromosikan Filem "7 Hari Kisah Cinta Di Langkawi" yang dibintangi Amai Kamarudin arahan Dr Anwardi Jamil yang ditayangkan di pawagam seluruh Malaysia pada 31 Oktober 2019.  
Projek terbaru Amai yang seterusnya adalah sebagai penerbit dan pelakon dalam filem terbitan syarikatnya Millionaire Films Production bertajuk "Amukan Kuntilanak" sebagai "Osman" yang telah menjalani pengambaran teaser pada 28 Jun 2019 dan pengambaran penuh filem dijangka pada hujung tahun 2019.